OzLabs/hebrew-wiki-articles huggingface dataset:
ירחניים

ירחניים (שם מדעי: Monodactylidae) היא משפחה של דגי ים מסדרת הדקראים. דגים אלה חיים במים רדודים בימים הטרופיים באזור האינדו-פסיפי . במשפחה ישנם 6 מינים.

אלו דגם קטנים ושקופים בעלי גוף דמוי דיסקית וסנפירים מוגבהים, עיניים גדולות, זנבות קטנים וקצוות סנפירים צהובים. אורכם הממוצע 25-30 ס"מ. דגים אלה חיים רוב הזמן בלהקות והם ניזונים מדגים קטנים יותר ומחסרי חוליות ימיים.

חלק מדגים אלה הם דגי נוי פופולריים באקווריום.

==מיון==
*משפחה ירחניים (Nemipteridae)
**סוג ירחן (Monodactylus)
***מין ירחן כסוף (Monodactylus argenteus)
***מין Monodactylus falciformis
***מין Monodactylus kottelati
***מין Monodactylus sebae
**סוג Schuettea
***מין Schuettea scalaripinnis
***מין Schuettea woodwardi

==קישורים חיצוניים==

* 
להקת ירחניים בפיליפינים.
* 

קטגוריה:בעלי חיים שתוארו ב-1801
קטגוריה:טקסונים שתוארו בידי ברנר-ז'רמין דה לספד
קטגוריה:דמויי-דקר
עמנואל פרחי

עמנואל פרחי (בצרפתית: Emmanuel Farhi; 8 בספטמבר 1978 – 23 ביולי 2020) היה כלכלן צרפתי ממוצא יהודי ופרופסור בחוג לכלכלה באוניברסיטת הרווארד. תחום התמחותו היה מקרו-כלכלה.

==השכלה==
פרחי נולד ב-1978, בן לכלכלן יהודי ממוצא מצרי. גדל בפריז ולמד בתיכון לואי הגדול. במסגרת התיכון זכה בתחרות החשובה בצרפת בתחום הפיזיקה, ולאחר מכן למד מתמטיקה בתוכנית מכינה קדם-אקדמית לאחד ממוסדות גרנד אקול. הוא הגיע למקום הראשון במבחני הקבלה לאקול פוליטקניק, אך בחר ללמוד באקול נורמל סופרייר בחוג למתמטיקה. בשנת 2001 התגייס לשירות המדינה במסגרת תוכנית קור דה מין (Corps des Mines). בשנת 2006 קיבל תואר דוקטור מהמכון הטכנולוגי של מסצ'וסטס (MIT).

==קריירה==
פרחי שימש כיועץ כלכלי לראש ממשלת צרפת בשנים 2010–2012, וכיהן כפרופסור לכלכלה באוניברסיטת הרווארד מאז 2006 (בשנת 2010 קיבל קביעות). מחקריו עסקו במקרו-כלכלה, הבנה ומניעה של משברים פיננסיים, הבנת ההשלכות של מדיניות פיסקלית ועוד.

זכה בפרסים רבים בתחום הכלכלה, לרבות פרס ז'ראר ברנאסה לכלכלן האירופאי הטוב ביותר מתחת לגיל 40 (2009), פרס מלינבו (Malinvaud, 2011), פרס הכלכלן הצעיר הטוב ביותר בצרפת (2013), ואחרים.

לצד פרסומים אקדמיים רבים, בשנת 2011 פרחי פרסם ספר בשם "משנים את המערכת המוניטרית הבינלאומית" (Reforming the International Monetary System).

טענתו המרכזית לגבי המשבר הכלכלי העולמי של 2008 הייתה שהמחסור ארוך הטווח בנכסים בטוחים להשקעה, כגון איגרות חוב של מדינות מפותחות, הוא זה שהוביל למשבר.

פרחי נפטר ב-23 ביולי 2020.

==קישורים חיצוניים==

* 

קטגוריה:כלכלנים יהודים צרפתים
קטגוריה:כלכלנים יהודים אמריקאים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אמריקאים שנולדו ב-1978
קטגוריה:אמריקאים שנפטרו ב-2020
קטגוריה:צרפתים שנפטרו ב-2020
צלחתניים

פארק הלאומי ביסקיין]]
צלחתניים (שם מדעי: Ephippidae) היא משפחת דגים ימיים מסדרת הדקראים. במשפחה זו 8 סוגים ו-20 מינים וחלקם הם דגי נוי מבוקשים.

אלו דגים גדולים ורחבים שכשמם, מזכירים צלחת. הם בעלי סנפירי גב ובטן ארוכים ומעוגלים, ראש קטן ומעוגל ושפתיים בולטות מעט. הם ניזונים בעיקר מאצות ומחסרי חוליות ימיים. הם חיים בלהקות גדולות בימים חמימים ורדודים. הגדולים במיני המשפחה יכולים להגיע לאורך 91 ס"מ. רובם אפורים או לבנים מפוספסים בשחור. ישנם גם מינים צבעוניים יותר.

מספר מינים מהמשפחה מתפקדים כשומרי שוניות עקב אכילת האצות המזהמות את השונית. כך עושה המין Platax pinnatus בשונית המחסום הגדולה.

בחופי ים סוף ישנם 2 מיני צלחתניים: צַלַּחְתָּן סְנַפִּירִי (Platax teira) וצַלַּחְתָּן אֲרֻבָּתִי (Platax orbicularis).

==מיון==
*משפחה צלחתניים (Ephippidae)
**סוג Chaetodipterus
**סוג Ephippus
**סוג ומין יחיד Parapsettus panamensis
**סוג צלחתן (Platax)
**סוג ומין יחיד Proteracanthus sarissophorus
**סוג ומין יחיד Rhinoprenes pentanemus
**סוג ומין יחיד Tripterodon orbis
**סוג ומין יחיד Zabidius novemaculeatus
**סוג Exellia - נכחד

== קישורים חיצוניים ==

* 

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
*
חמישיית גלבוע

חמישיית גלבוע הייתה הרכב מוזיקלי פופולרי שהורכב מבני הקיבוצים בית אלפא וחפציבה ופעלה בין השנים 1960 – 1967. החמישייה נוסדה ונוהלה מוזיקלית על ידי נחום היימן הופיעה והקליטה בתוכניות רדיו רבות, ליוותה להקות זמר וזמרים ידועי שם והוציאה שורה של אלבומים.

==תולדות הלהקה==
להקה חמישיית הגלבוע הוקמה בתחילת שנות ה-60 של המאה ה-20 על ידי נחום היימן שהיה באותן שנים, מורה למוזיקה במוסד החינוכי בית אלפא וריכז את הפעילות המוזיקלית בקיבוץ. הרכב "החמישייה" כלל את: נחום היימן שניגן באקורדיון וגם ניהל מוזיקלית את החמישייה, יהודה גולני מבית אלפא שניגן בקלרינט, עמוס אלוני מבית אלפא - בחליל צד, אלי בן רעי מבית אלפא - בגיטרה, אברי וייס מקיבוץ חפציבה שניגן בקונטרה בס. נגנית נוספת שהרבתה לנגן בהרכב "החמישייה" הייתה מיכל לנס בת גן שמואל שעברה לבית אלפא בעקבות נישואיה לבן הקיבוץ וניגנה בחליל צד. את השם "חמישיית גלבוע" נתן הסופר נתן שחם, חבר בית אלפא. תחילה הופיעה הלהקה בחגי ובאירועי הקיבוץ, לא חלף זמן רב מהקמתה והיא צברה רפרטואר עשיר ומגוון שכלל מנגינות ונעימות - עם, שירי רועים, ריקודי עם ודבקות, ניגונים חסידיים וגם מנגינות שחיברו מייסד הלהקה נחום היימן ומלחינים נוספים מהתנועה הקיבוצית, כמו ינון נאמן ויעקב שגיא. המוזיקאי ואיש קול ישראל מאיר הרניק שחיפש כישרונות צעירים, שמע על החמישייה מהגלבוע והזמינה להשתתף בתוכנית הרדיו שערך "תשואות ראשונות". בעקבות הופעתה המוצלחת של החמישייה בתוכנית רדיו פופולרית זו היא הוזמנה לתוכניות רדיו נוספות זכתה לפרסום רב והוזמנה להופעות באירועים שונים ברחבי הארץ. הלהקה הביאה משהו חדש והתאייפיינה בצלילים ועיבודים עממיים ייחודיים וחמים שלא היה רגיל לשמוע אותם בארץ. אחד מלהיטיה של חמישיית גלבוע היה השיר "לאן נושבת הרוח". שהלחין נחום היימן. השיר נכתב במיוחד לכבוד אירועי פתיחת גני התערוכה בתל אביב. באירוע זה הופיעה החמישייה לראשונה ביחד עם הגבעטרון. לא חלף זמן רב מיום הקמתה של החמישייה והיא הוציאה תקליט ובו מנגינותיה. לאורך שנות פעילותה הוציאה החמישייה שורה של אלבומים ובהם שלל ומגוון נגינות.

עם התמנותו של נחום היימן מיסדה ומנהלה המוזיקלי של חמישיית גלבוע למנהל המוזיקלי של הגבעטרון התקיים שיתוף פעולה פורה בן שתי הלהקות. הן הופיעו והקליטו יחד והוציאו מספר אלבומים משותפים. במאי 1963 ייצגה חמישיית גלבוע את ישראל ביריד בינלאומי בעיר טור שבצרפת.

מבין השירים הבולטים והידועים יותר שניגנה חמישיית הגלבוע ניתן לציין את: "שיר בחמישה אקורדים", "מגדים" ("הדודאים נתנו ריחם"), "ניצנים נראו בארץ" "לאן נושבת הרוח".

בשנת 1967 עם נסיעתו של נחום היימן לפריז ואחר כך לאנגליה הגיעה "החמישייה" לסוף דרכה. ביוני 2005 ערכה החמישייה מעין "קאמבק" כאשר הופיעה וניגנה כמה מעיבודיה המקוריים בערב הענקת פרס הוקרה לנחום הימן על תרומתו לזמר העברי מטעם אוניברסיטת בר-אילן.

== קישורים חיצוניים ==
* אלי אלון, [https://web.archive.org/web/20100101000000/https://cafe.themarker.com/post/3335543// סיפורה של "חמישיית גלבוע"], באתר TheMarker, 5 בספטמבר 2016 (מאורכב בוייבאק מאשין)

גלבוע
קטגוריה:הקיבוץ בתרבות ובאמנות
קטגוריה:בית אלפא
יאיר ויינרב

יאיר ויינרב (נולד ב-25 בספטמבר 1974) הוא עיתונאי ישראלי, המשמש כתב טלוויזיה ורדיו ומבזקן בתאגיד השידור הישראלי.

מספטמבר 2016 ועד מאי 2017 הגיש, יחד עם תמר אלמוג, את מהדורת החדשות "יומן" ששודרה בליל שבת בערוץ הראשון, ועבר להגיש תוכנית דומה בערוץ כאן 11. מאז שסיים תפקיד זה, הוא מגיש מדי יום את תוכנית הכלכלה "צבע הכסף" בכאן ב'.

== ביוגרפיה ==
את שירות בצה"ל עשה ויינרב בחיל המודיעין. הוא בעל תואר ראשון במדע המדינה וסוציולוגיה.

בשנת 1998 השלים את קורס הכתבים של הערוץ הראשון. בין השנים 2007-1998, שימש ככתב ומגיש ברשת ב' של קול ישראל. במהלך עבודתו ברדיו סיקר ויינרב מגוון נושאים. בהם צבא, הכנסת, כלכלה וחינוך. הוא הגיש מספר תוכניות רדיו בתחנה, ובהן התוכנית הכלכלית "צבע הכסף", מגזין חדשות הלילה של קול ישראל "כל היום" ותוכנית הבוקר המוקדמת "אור ראשון".

בשנת 2007, הצטרף ויינרב לצוות הכתבים והמגישים של הערוץ הראשון ובמהרה התמנה להיות כתב לענייני כלכלה באזור המרכז, תפקיד אותו מילא במשך שבע שנים. לאורך השנים, הגיש מספר תוכניות. בהן התוכניות הכלכליות "מבט לכסף" ו"מדד יומי" וכן תוכנית האקטואליה השבועית "סיכום שבועי". כמו כן, שימש כמבזקן חדשות וכתב במהדורת החדשות היומית של הערוץ, "מבט".

בספטמבר 2014, מונה לכתב המדיני של הערוץ הראשון במקומה של איילה חסון, אשר מונתה לתפקיד המנהלת-בפועל של חטיבת החדשות של הערוץ.

בספטמבר 2016, נבחר להגיש את מהדורת החדשות ה"יומן" אשר שודרה בימי שישי בערוץ הראשון ביחד עם תמר אלמוג, שם החליף את עודד שחר שחזר להגיש את התוכנית "פוליטיקה".

עם סגירת רשות השידור ותחילת פעילותו של תאגיד השידור הישראלי, המשיך וינרב להגיש, באופן זמני, את "חדשות השבוע", המהדורה שהיוותה את המשכה של "יומן", ועשה זאת עד לסוף שנת 2017. באותו זמן סיים את תפקידו ככתב המדיני של הערוץ. מאז, הוא מגיש את יומן הכלכלה של כאן ב', "צבע הכסף", בארבעת הימים בהם משודרת התוכנית מדי שבוע. נוסף על כך, הוא משמש מבזקן חדשות במהדורות הבוקר המשודרות בכאן 11.

בשנת 2006 זכה ויינרב ב"פרס הכתב המצטיין על שם אילן רועה".

ויינרב נשוי ואב לשלושה. מתגורר ברעננה.

== קישורים חיצוניים ==

https://www.kan.org.il/content/kan/kan-b/p-10055/ צבע הכסף כאן88
== הערות שוליים ==

קטגוריה:אנשי טלוויזיה ישראלים
קטגוריה:עיתונאים ישראלים
קטגוריה:הערוץ הראשון: שדרנים ומנחים
קטגוריה:סגל כאן ב'
קטגוריה:סגל תאגיד השידור הישראלי - שידורי הטלוויזיה
קטגוריה:בוגרי המכללה האקדמית תל אביב-יפו
קטגוריה:ישראלים שנולדו ב-1974
ואפילו בהסתרה

ואפילו בהסתרה הוא שיר של הזמר יואל קליין שהולחן על ידי שעיה גרוס ועובד על ידי אלי קליין על פי מילים של רבי נחמן מברסלב מליקוטי מוהר"ן. השיר מושר במקור בהברה חסידית, וזכה לגרסאות כיסוי רבות.

==רקע==
השיר הולחן על ידי שעיה גרוס לקראת זיץ שנערך לקראת חג הפסח בישיבת "מאורות נתן" בחשמונאים אליו הוזמן יחד עם הזמר יואל קליין, שניהם חסידי סאטמר. את מילות השיר מצא חזקי גליק, חברם של השניים, בליקוטי מוהר"ן באקראי. 

השניים נהגו להופיע יחד בחתונות, ומאז שהלחינו את השיר שרו אותו מדי פעם. עם הזמן השיר הפך לפופולרי ואהוד, והשניים קיבלו פידבקים חיוביים מאנשים רבים, אך הם טרם הפכו אותו לסינגל והפיצו אותו באופן רשמי. לדברי קליין, מה שהביא אותם להוציא את השיר כסינגל היה בעקבות שיחה שקיבל מבחור צעיר שסיפר לו שהוא חולה בסרטן. הבחור סיפר שעל פי הרופאים ימיו ספורים, ושהוא מבקש שבשעת פטירתו יבוא קליין וישיר את השיר. קליין סיפר את הסיפור לגרוס, והשניים החליטו להוציא את השיר כסינגל ולהפיץ אותו לציבור הרחב. את השיר הם הקליטו באוגוסט 2014.

השיר זכה במקום השני במצעד העשור של רדיו קול חי מיוזיק ושל רדיו קול ברמה.

==מילות השיר==
מילות השיר הם עיבוד לדברי רבי נחמן מברסלב (ליקוטי מוהר"ן נ"ו ג') על הפסוק "וְאָנֹכִ֗י הַסְתֵּ֨ר אַסְתִּ֤יר פָּנַי֙ בַּיּ֣וֹם הַה֔וּא" () המתייחס לפורענות גדולה שיביא אלוהים על עם ישראל לאחר שיחטא. הוא שואל מדוע יש כפילות במילים "הסתר אסתיר" ודורש כי כשאדם יודע לפחות שהוא עיוור לנוכחות האל ועליו לחפשו, זו הסתרה אחת; אך לעיתים קרובות אינו מודע ולו לכך שהבורא נעלם ממנו כי ההסתרה עצמה נסתרת. אבל גם על מצב זה, נכתב ב'ליקוטי': "אֲבָל בֶּאֱמֶת אֲפִילּוּ בְּכָל הַהַסְתָּרוֹת וַאֲפִילּוּ בְּהַהַסְתָּרָה שֶׁבְּתוֹךְ הַסְתָּרָה בְּוַדַּאי גַּם שָׁם מְלֻבָּשׁ הַשֵּׁם יִתְבָּרַךְ, כִּי בְּוַדַּאי אֵין שׁוּם דָּבָר שֶׁלּא יִהְיֶה בּוֹ חִיּוּת הַשֵּׁם כִּי בִּלְעֲדֵי חִיּוּתוֹ לֹא הָיָה לוֹ קִיּוּם כְּלָל". המילים "גם מאחורי הדברים הקשים העוברים עליך אני עומד" הוספו על ידי גרוס וקליין לאחר שראו אותם בעלון חיזוק בשם "אור האמונה" של הרב מנחם אזולאי מתלמידי הרב אליעזר ברלנד ומחברת המילים היא הרבנית תהילה ברלנד אשתו.

==גרסאות==
בין האמנים שביצעו את השיר:
* הגרסה המקורית - יואלי קליין (יוצר השיר) וילד הפלא נתן פוקס<ref></ref>
* קובי פרץ ויעקב שוואקי
* חיים ישראל
* מידד טסה
* יוסף קרדונר
* ברי סחרוף ואביתר בנאי
* יובל דיין

== קישורים חיצוניים ==
*

===לקריאה נוספת===
* אלון פוקס, [https://web.archive.org/web/20151011111312/http://blogs.haaretz.co.il/alonfooks/334/ ואפילו בהסתרה: הלהיט החסידי שמשגע את החרדים – ומגשר בין חצרות יריבות], הארץ בלוגים.
* יצחק הלפרין, [https://www.youtube.com/watch?v=TIdvYlKtB2E שיר של חסידות ברסלב "ואפילו בהסתרה" מטריף את המגזר החרדי], רשות השידור הישראלית.
*[https://web.archive.org/web/20160811190655/http://breslevcity.co.il/%D7%99%D7%95%D7%90%D7%9C%D7%99-%D7%A7%D7%9C%D7%99%D7%99%D7%9F-%D7%95%D7%A9%D7%A2%D7%99%D7%94-%D7%92%D7%A8%D7%95%D7%A1-%D7%9E%D7%93%D7%91%D7%A8%D7%99%D7%9D-%D7%A2%D7%9C-%D7%94%D7%A0%D7%99%D7%92%D7%95%D7%9F-%D7%A9%D7%9B%D7%91%D7%A9-%D7%90%D7%AA-%D7%94%D7%A2%D7%95%D7%9C%D7%9D מיוחד: יואלי קליין ושעיה גרוס מדברים על הניגון שכבש את העולם החרדי], אהרון קליגר, 4 בספטמבר 2014, באתר ברסלב סיטי.

==הערות שוליים==

קטגוריה:שירים חסידיים
קטגוריה:חסידות ברסלב
תיאו והוגו

תיאו והוגו (בצרפתית: Théo et Hugo dans le même bateau; באנגלית: Paris 05:59) הוא סרט דרמה צרפתי משנת 2016 בבימוי אוליבייה דוקאסטל וז'ק מרטינו. הסרט הוצג כחלק מתוכנית ה-"Panorama" של פסטיבל הסרטים הבינלאומי בברלין ה-66. הסרט זכה בפרס חביב הקהל בטקס פרסי טדי 2016 של פסטיבל ברלין.

הסרט צולם במשך חמישה עשר ימים, כולל תשעה לילות, בתקציב קטן. בתסריט המקורי, עלילת הסרט מתפרשת על פני 28 ימים, אך מאוחר יותר שוכתבה כך שתתרחש במהלך "זמן אמת" - 93 דקות הסרט - בשעות הבוקר המוקדמות.

==תקציר העלילה==
תיאו (ג'ופרה קוט) והוגו (פרנסואה נמבוט) הם שני גברים הומואים שנפגשים לראשונה בחדר חושך בגיי בר. במהלך השעתיים שמיד לאחר מכן השניים לומדים להכיר אחד את השני, תוך כדי שהם הולכים ורוכבים על אופניים בצפון-מזרח פריז, מבקרים בבית חולים, נוסעים ברכבת התחתית של פריז ומשוחחים שם עם אחת הנוסעות, מבקרים בדירתו של אחד מהם, נפגשים עם מוכר בדלפק של מסעדת אוכל מהיר ועוד. עלילת הסרט מתרחשת בין השעות 4:27 לפנות בוקר לבין 5:59 בבוקר.

==צוות השחקנים==
{| class="wikitable"
|-
! שם השחקן
! שם הדמות
|-
|ג'ופרה קוט
|תיאו
|-
|פרנסואה נמבוט
|הוגו
|}

==פרסים ומועמדויות==
הסרט זכה במספר פרסים בינלאומיים, לרבות פרס הסרט הטוב ביותר ופרס השחקן הראשי הטוב ביותר, במספר פסטיבלי סרטים בינלאומיים, לרבות בברלין, שיקגו וסן דייגו.

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זוכי פרס טדי
קטגוריה:סרטי 2016
קטגוריה:סרטי דרמה צרפתיים
קטגוריה:סרטי להט"ב צרפתיים
ג'ין באואר

ג'ין באואר (באנגלית: Gene Baur; נולד ב-24 ביולי 1962) הוא פעיל למען זכויות בעלי חיים אמריקאי.

==ביוגרפיה==
באואר נולד בהוליווד, הוא סיים תואר בסוציולוגיה ולאחר מכן למד לתואר שני בכלכלה חקלאית באוניברסיטת קורנל. בשנות השמונים, הוא טייל ברחבי ארצות הברית ולמד על הבעיות הקיימות בחקלאות, בין היתר הוא האמין שהתנאים בהם מוחזקות החיות במשקים השונים אינם סבירים. זה הניע אותו להקים את הארגון "חוות מקלט" (Farm Sanctuary) הפועל למען חיות המשק. הארגון פעל לראשונה בפנסילבניה והציל כבשים שהיו לכודות בשדות.

בשנת 1996 הוא זכה בפרס אבי לשלום על פועלו למען זכויות בעלי החיים, וב-2001 זכה בפרס היכל התהילה לבעלי החיים.

הוא פעל לקבלת חוקים לאיסור פיטום אווזים וברווזים במספר מדינות של ארצות הברית.

בשנת 2008 פרסם את ספרו הראשון "חוות המקלט: שינוי הלב והמוח אודות חיות ואוכל".

ג'ין באואר הופיע רבות בטלוויזיה האמריקאית ונודע בפועלו בתחום. "טיים מגזין" כינה אותו "המצפון של תנועת האוכל". הוא גם מילא תפקיד חשוב בקידום חוקים המגבילים גידול בעלי חיים בתעשייה.

==קישורים חיצוניים==

*[http://farmsanctuary.typepad.com/making_hay/about.html Making Hay with Gene Baur]
*[https://web.archive.org/web/20160921132449/https://www.veganmainstream.com/2010/07/28/top-ten-great-vegan-activists/ Top Ten Great Vegan Activists]
*[http://www.farmsanctuary.org/events/1339-2/ Living the Farm Sanctuary Life]
*[http://www.huffingtonpost.com/author/gene-baur Gene Baur Profile on Huffington Post]

קטגוריה:סופרים אמריקאים
קטגוריה:טבעונים אמריקאים
קטגוריה:פעילי זכויות בעלי חיים אמריקאים
קטגוריה:חברי היכל התהילה האמריקאי לזכויות בעלי חיים
קטגוריה:בוגרי אוניברסיטת המדינה של קליפורניה בנורת'רידג'
קטגוריה:בוגרי אוניברסיטת קורנל
קטגוריה:אמריקאים שנולדו ב-1962
פרינס באסטר

ססיל בוסטמנטה קמפבל (באנגלית: Cecil Bustamente Campbell; 24 במאי 1938 – 8 בספטמבר 2016), הידוע בכינוי פרינס באסטר (Prince Buster), היה זמר, יוצר מוזיקלי ומפיק ג'מייקני הנחשב לאחת הדמויות החשובות ביותר בהיסטוריה של מוזיקת הסקא והרוקסטדי. התקליטים שהוציא בשנות ה-60 השפיעו ועיצבו על דרכה ואופייה של המוזיקה הג'מייקנית העכשווית ויצרו מורשת של יצירה שאמני רגאיי וסקא מאוחרים יותר שאבו ממנה השראה.

==קורות חיים==
נולד בקינגסטון בירת ג'מייקה. בילדותו עבר לכפר וגדל אצל סבתו ושם נחשף לראשונה למוזיקה נוצרית דתית. בנעוריו שב לקינגסטון ולאחר שסיים את בית הספר התיכון החל לעבוד בסצנת הסאונד סיסטם ; תחילה אצל קוקסון דוד ולאחר מכן הקים חברת סאונד סיסטם עצמאית משלו שהתחרתה באלו של דוד ושל דיוק ריד . עקב קשייו להשיג מוזיקה חדשה לסאונד סיסטם שלו, קיבץ סביבו חבורת מוזיקאים והחל להפיק מוזיקה משלו. במחצית הראשונה של שנות ה-60 הוא יצר והפיק מספר סינגלים ואלבומים שזכו להצלחה.

ב-1964 פגש את המתאגרף, אלוף העולם במשקל כבד באותה עת, מוחמד עלי, ובעקבות פגישה זו התאסלם. בשנות ה-70 פחתה הצלחתו בעקבות עליית הפופולריות של מוזיקת הרגאיי השורשית. ייתכן כי דתו האסלאמית הקשתה עליו לפנות לתרבות הדתית של הראסטפארי שרבים מאוהדי הרגאיי התחברו אליה. עם זאת, הוא הופיע בסרט "The Harder They Come" שיצא למסכים ב-1972, שם הופיע כ-DJ. לאחר מכן עבר להתגורר במיאמי בארצות הברית וכעבור שנה פרש מעסקי המוזיקה. תחיית הסקא בבריטניה בסוף שנות ה-70 ותחילת ה-80 לא גרמה לו לשוב להופעות, אך ב-1992 הוא שב להופיע. ב-2001 קיבל מממשלת ג'מייקה את תואר "מסדר המצוינות" . בעשור הראשון בשנות האלפיים המשיך פרינס באסטר להופיע בפסטיבלים שונים דוגמת פסטיבל הג'אז במונטרה.

נפטר במיאמי ב-8 בספטמבר 2016, לאחר שסבל מבריאות לקויה ולאחר שעבר סדרת שבצים.

==שם וכינוי==
מקור הכינוי באסטר הוא מתקופת נעוריו בעת היותו חלק מחבורת רחוב ונקרא כך על שם שמו האמצעי, בוסטמנטה, שהוענק לו בלידתו על שם ראש ממשלתה הראשון של ג'מייקה, אלכסנדר בוסטמנטה. הכינוי פרינס (נסיך) ניתן לו בזמן שהתחרה בצעירותו כמתאגרף. לאחר שהתאסלם ב-1964 שינה את שמו למוחמד יוסף עלי.

==מורשת==
גל תחיית הסקא בבריטניה שהחל בסוף שנות ה-70 הושפע במידה רבה מפרינס באסטר וחשף קהל צעיר למוזיקה שלו. ב-1979 הוציאה להקת מאדנס את תקליטון הבכורה שלה בלייבל 2 Tone Records שהיה המוביל בסוגת הסקא. השיר בצד א' נקרא "The Prince", כמחווה לפרינס באסטר, וצד ב' היה חידוש של שירו "Madness" שעל שמו נקראה הלהקה. בתקליטון השני של מאדנס הם חידשו שיר נוסף של פרינס באסטר, "One Step Beyond". השיר הגיע ל"עשרת הגדולים" במצעד הבריטי. גם להקת הספשלז חידשה באריך הנגן הראשון שלהם, שיצא בסוף 1979, שיר של פרינס באסטר, "Too Hot" והשתמשו באלמנטים משירים אחרים שלו בשירים אחרים באלבומם. באלבומם השני, חידשו הספשלז את השיר "Enjoy Yourself" שנכתב ב-1949, הוקלט לראשונה על ידי גאי לומברדו ובוצע מאוחר יותר על ידי פרינס באסטר בסגנון הסקא. להקת הביט ביצעו ב-1980 שניים משיריו באלבום הבכורה שלהם "I Just Can't Stop It".

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מוזיקאים ג'מייקנים
קטגוריה:זמרים ג'מייקנים
קטגוריה:מתאסלמים
קטגוריה:ג'מייקנים שנולדו ב-1938
קטגוריה:נפטרים ב-2016
חוק סטוקס על ניחות קול

חוק סטוקס על ניחות קול (באנגלית: Stokes' law of sound attenuation) מספק נוסחה לניחות של קול בזורם ניוטוני, כמו במים או באוויר, שמתרחש אודות לצמיגות של הזורם. הוא קובע שהאמפליטודה של גל מישורי דועכת מעריכית עם המרחק שהוא עבר, ובקצב שניתן על ידי:

<math> \alpha = \frac{2 \eta\omega^2}{3\rho V^3}</math>

כאשר <math>\eta</math> הוא מקדם הצמיגות הדינמי של הזורם, <math>\omega</math> היא התדירות של הקול, <math>\rho</math> היא צפיפות הזורם ו-<math>V</math> היא מהירות הקול בזורם.

החוק והגזירה שלו פורסמו לראשונה על ידי הפיזיקאי ג'ורג' גבריאל סטוקס ב-1845, שגם פיתח את חוק סטוקס לגרר צמיג שמפעיל זורם על כדורים.

== פרשנות ==

חוק סטוקס תקף לגבי התקדמות קול בתווך ניוטוני איזוטרופי והומוגני. נניח שלגל לחץ מישורי סינוסואידי יש אמפליטודה <math>A_0</math> בנקודה מסוימת. אחרי שחזית הגל עברה מרחק <math>d</math> מנקודה זו, האמפליטודה שלה <math>A(d)</math> תהיה:

<math>A(d) = A_0e^{-\alpha d}</math>

כאשר הפרמטר <math>\alpha</math> הוא מבחינת ממדים הופכי למרחק (יחידותיו <math>m^</math>).

== הסבר פיזיקלי לניחות של קול בתווך צמיג ==

לכאורה גל לחץ מישורי באופן מושלם לא אמור לדעוך כלל - מהירות הזורם אחידה על שכבות מקבילות וניצבות לכיוון התקדמות הגל, כך שלא נוצר גרדיאנט מהירות של הזורם בין שכבות מקבילות שלו ולא נוצר מאמץ גזירה. לעומת זאת, הגרסה המוכללת של חוק הצמיגות של ניוטון כוללת אפקט דיסיפציה של אנרגיה גם אודות ללחיצה של הזורם, וכוללת מקדם נוסף של צמיגות שנקרא bulk viscosity או Volume viscosity. בגל קול שכבות זורם ניצבות לכיוון התקדמות הגל דוחסות אחת את השנייה, כך שסוג שני זה של צמיגות אחראי לשחיקה של אנרגיה של גל הקול.

לאחר שמכניסים מקדם נוסף של צמיגות קל גם להבין את התלות בתדר של ניחות הקול, שכן תדרים גבוהים יותר פירושו מהירות יחסית גבוהה יותר של שכבות הזורם אחת לשנייה, מה שמוביל לקצב גבוה יותר של אובדן אנרגיה לחום.

== חשיבות ==

חוק סטוקס על ניחות קול תרם לייסוד תת-ענף של אקוסטיקה שנקרא ויסקואקוסטיקה (אקוסטיקה צמיגה), ויש לו שימוש בחישוב הניחות של קול במגוון מכשירים המשדרים קול בתדר גבוה, כמו אולטראסאונד וסונארים בתדר גבוה.

קטגוריה:אקוסטיקה
גויתלין

גויתלין (באנגלית: Guithelin; בוולשית: Kyhylyn; נפטר בשנת 363 לפנה"ס לערך) היה מלך בריטניה על פי ספרו של ג'פרי ממונמות' "ההיסטוריה של מלכי בריטניה".

אין כל תיעוד היסטורי למלכותו, והוא נחשב לאחד המלכים האגדיים של בריטניה.

ג'פרי מספר כי גויתלין היה בנו של בגארגויט בארבטרוק מלך בריטניה, ועלה לשלטון לאחר מות אביו, בשנת 369 לפנה"ס. גויתלין מלך במשך כשש שנים, ותקופת מלכותו הייתה שלווה וללא אירועים מיוחדים. הוא התחתן עם אישה אצילה בשם מארסיה, שירשה אותו לאחר מותו ומלכה במשך כחמש שנים, עד אשר בנו של גויתלין, סיסיליוס השני, הוכתר למלך בריטניה.

קטגוריה:בריטניה: מלכים אגדיים
אסטריקס (דמות)

אסטריקס (בצרפתית: Astérix, בתרגום לאנגלית: Asterix) הוא גיבור סדרת ספרי הקומיקס "אסטריקס", שיצרו הסופר רנה גוסיני והמאייר אלבר אודרזו. אסטריקס הופיע לראשונה בשנת 1959 במגזין "פילוט" הצרפתי.

אסטריקס הוא לוחם גאלי אמיץ, ממולח ורב-תושייה שנוטה להתנדב באומץ לכל הרפתקה.

על פי סקר של חברת סטטיסטה , אסטריקס הוא דמות הקומיקס הפופולרית ביותר בצרפת, נכון לשנת 2022.<ref></ref>

== פיתוח הדמות ==
מכיוון שאסטריקס יועד להיות בעל כוחות על אנושיים (כתוצאה משתיית שיקוי הפלא), רצה אודרזו לצייר אותו בסגנון גיבורי-העל המקובל; גבוה, שרירי ומרשים. גוסיני, לעומת זאת, העדיף שאסטריקס יהיה אנטי - גיבור וייעזר בעיקר בתושייה ובתחבולנות. כפשרה הם יצרו את חברו הטוב ביותר של אסטריקס, אובליקס, שהוא גדל גוף ובעל כוח על אנושי באופן קבוע.<ref></ref><ref></ref>

מקור שמו של אסטריקס הוא משחק מילים על המילה "כוכבית", שבצרפתית נהגית כ"אסטריסק" (astérisque).<ref></ref> גוסיני גם ציין שזהו יתרון שהשם מתחיל באות A, משום שהוא יופיע תמיד בין הראשונים (בסידור אלפביתי).

==ביוגרפיה בדיונית==
אסטריקס נולד בשנת 85 לפני הספירה, בכפר גאלי חסר שם בארמוריקה, לאביו אסטרונומיקס ואמו פרלין.

כבר בילדותו היה אסטריקס חברו הטוב ביותר של אובליקס, שבשל ביישנותו לא היה מקובל בחברה. גם בבגרותם השניים נשארו חברים קרובים.

בזמן שהעלילה מתרחשת אסטריקס הוא כבן 35, צייד ולוחם, ועדיין גר באותו כפר חסר שם - שכעת הוא הכפר הגאלי היחיד שעדיין לא נכבש על ידי הצבא הרומי.

==מאפיינים==
כובעו של אסטריקס

===מראה חיצוני===
אסטריקס הוא אדם נמוך וקטן גוף. הוא חובש קסדה מקושטת בכנפיים, שאותה הוא מסיר רק כאשר הוא אוכל או ישן.<ref></ref> אסטריקס לובש חולצה שחורה עם חגורה ירוקה ועליה נדן צהוב שבתוכו חרב קצרה, שבה כמעט אינו משתמש. אסטריקס לובש מכנסיים אדומים ונועל נעליים חומות. שערו ושפמו של אסטריקס הם בלונדינים אך גבותיו שחורות. דמותו של אסטריקס על קיר בסנט טרוידן, בלגיה

===אישיות===
אסטריקס הוא לוחם אמיץ, ממולח ורב-תושייה. הוא חכם וערמומי ותמיד מוכן להתנדב לכל משימה, כולל למסעות רחוקים ברחבי העולם. הוא מצליח להיחלץ מכל צרה בעזרת כושר האלתור שלו, תושייתו ואומץ ליבו. הוא נאמן מאוד ואוהב את חבריו.

עם זאת, אסטריקס הוא מעט כעסן וחסר סבלנות, ומתקשה להודות שטעה או לקבל את דעתם של אנשים אחרים. הוא רב עם אובליקס לעיתים קרובות, אך בדרך כלל הם משלימים במהירות.

=== מערכות יחסים ===
חברו הטוב ביותר של אסטריקס הוא אובליקס, והשניים כמעט אינם נפרדים. אסטריקס מעריך מאוד את אשפיקס, כהן העץ של הכפר, ומתייעץ איתו לעיתים קרובות. הוא מכבד את דגוליקס, ראש הכפר, אך לא מהסס להביע את דעתו בפניו. אסטריקס גם מיודד עם מבריקס, כלבו של אובליקס, אך לעיתים הוא מסרב לקחת אותו למסעות, כי לדעתו הוא "קטן מדי".

אסטריקס הוא למעשה האסטרטג של הכפר והמוח מאחורי ההתרחשויות. הוא מנותק מעט משאר בני הכפר; הוא כמעט ולא משתתף בקטטות התכופות בכפר, ולא נסחף אחרי שאר התושבים.<ref>לדוגמה, בספר אסטריקס באחוזת האלים או אסטריקס והסכסכן מרומא.</ref> הוא מעין משקיף מהצד, שבדרך כלל נותן זווית מבט מחויכת על חייהם של שאר בני הכפר. לעיתים הם מרגיזים אותו בטיפשותם, אך בדרך כלל הוא מקבל זאת ברוח טובה. הוא מחבב אותם ונאמן להם מאוד.

==קישורים חיצוניים==

* 
* 

==הערות שוליים==

קטגוריה:דמויות מתוך קומיקס
קטגוריה:אסטריקס
עונת 2000/2001 ביורוליג

עונת 2000/2001 ביורוליג הייתה חלק של העונה ה-44 של תחרות אירופית לקבוצות כדורסל, והתחרות הראשונה בשם "היורוליג" המוכר כיום ובנוסף הראשונה שאורגנה על ידי חברת יורוליג בסקטבול.

המשחק הראשון התקיים ב-16 באוקטובר 2000 ותחרות הסתיימה ב-10 במאי 2001. בתחרות השתתפו 24 קבוצות. 

העונה הסתיימה בניצחון של קינדר בולוניה, זה היה התואר האירופי השני בתולדות המועדון.

דיאן טומשביץ' (סרביה) מבודוצ'נוסט פודגוריצה נבחר לכדורסלן המצטיין של העונה.

מאנו ג'ינובילי (ארגנטינה) מקינדר בולוניה נבחר לכדורסלן המצטיין של שלב הגמר.

==פיצול בכדורסל אירופאי==
פיב"א אירופה החלה לארגן תחרות כדורסל כלל אירופאית לקבוצות בשנת 1958. 

בשנת 2000 הוקמה חברה חדשה בשם יורוליג בסקטבול שהחלה לארגן תחרות קבוצות אירופאיות בכדורסל. התברר שפיב"א לא רשמה זכויות על השם "יורוליג" ולכן החברה החדשה החלה לארגן תחרות תחת שם זה. הדבר הביא לכך שבעונת 2000/2001 התקיימו שתי תחרויות לקבוצות הבכירות בכדורסל - סופרוליג שאורגנה על ידי פיב"א ו"יורוליג" שנוהלה על ידי החברה החדשה. הקבוצות הבכירות התפצלו בין התחרויות.

בעונת 2001/2002 פיב"א וחברת יורוליג בסקטבול הגיעו להסכמה והפיצול בוטל.

==מתכונת התחרות==
בתחילת התחרות התקיימו המשחקים בבתים המוקדמים. לאחר מכך, 16 קבוצות עלו לשמינית הגמר ורביעית הגמר בהם נערכו משחקים עד ל-2 ניצחונות בשמינית הגמר ועד-3 ניצחנות ברבע הגמר. גם משחקי חצי הגמר התקיימו עד 3 ניצחונות.

משחקי הגמר נערכו ב-17 באפריל - 10 במאי, כאשר המשחק הראשון נערך בבולוניה.
==שלבי הגמר==

==ישראל בתחרות==
הפועל ירושלים הייתה נציגת ישראל בתחרות. היא שיחקה בבית ג' וסיימה אותו במקום החמישי. בעקבות כך, הקבוצה לא התקדמה לשלבים המתקדמים.

==קישורים חיצוניים==
* 
* [http://www.euroleague.net/main/results?seasoncode=E2000 פירוט התוצאות באתר הליגה]
* [http://linguasport.com/baloncesto/internacional/clubes/EL/EL_01.htm תיאור מפורט של העונה]
* 

קטגוריה:תחרויות כדורסל ב-2000
קטגוריה:תחרויות כדורסל ב-2001
קטגוריה:עונות בגביע אירופה לאלופות בכדורסל
יחסי איחוד האמירויות הערביות – צרפת

יחסי איחוד האמירויות הערביות–צרפת (בערבית: العلاقات الإماراتية الفرنسية, בצרפתית: Relations entre les Émirats arabes unis et la France) הם היחסים בין איחוד האמירויות הערביות ובין הרפובליקה הצרפתית אשר מבוססים בעיקר על מסחר בין השתיים. איחוד האמירויות הערביות וצרפת חתמו על ברית הגנה, צרפת היא ספקית הנשק השנייה בגודלה לאיחוד האמירויות הערביות, אחרי ארצות הברית.

בשנת 2008 נוספו פריטים למוזיאון הלובר בפריז בנושא ההיסטוריה של איחוד האמירויות הערביות

ב-25 במאי 2009, נשיא צרפת דאז ניקולא סרקוזי ביקר באבו דאבי שבאיחוד האמירויות הערביות, שם הוא פגש את נשיא של איחוד האמירויות הערביות שייח' ח'ליפה בן זאיד אאל נהיאן הביקור נפתח בבסיס צרפתי בו ביקר 500 חיילים צרפתים. הבסיס היה לבסיס הצרפתי הראשון בהמפרץ הפרסי. סרקוזי ביקר גם בסניף מוזיאון הלובר אשר צרפת פתחה באיחוד האמירויות הערביות. השייח' עבדאללה בן זאיד אאל נהיאן, שר החוץ, אמר כי שיתוף הפעולה עם צרפת הוא בראש סדר העדיפויות של מדיניות החוץ באיחוד האמירויות.

==קישורים חיצוניים==

== הערות שוליים ==
איתמר בגליקטר

איתמר בגליקטר (נולד ב-6 באוקטובר 1977) הוא אמן ופסל ישראלי.

==ביוגרפיה==
איתמר בגליקטר נולד וגדל ברמת השרון. בשנת 2012 התפרסם לאחר שפרסם מודעה בעיתון "הארץ" תחת הכותרת "דרוש מצנט", ובעקבותיה יצר קופות התרמה, שפוזרו בגלריות בתל אביב-יפו תחת השם "אמץ אמן" ובהם הבטחה לתמיכה באמן צעיר. יצירותיו של בגליקטר נמצאות באוספים רבים, ביניהם אוסף מוזיאון ישראל, ירושלים. חי ופועל בהרצליה.

יצירותיו של בגליקטר עוסקות שימוש ביקורתי בהוויה החברתית הישראלית ובשאלות של זיכרון תרבותי קולקטיבי. ביצירותיו הוא עשה שימוש בדיוקנאות של מנהיגים פוליטיים, בכרכי האנציקלופדיה העברית ובדימויים ביוגרפיים.

==תערוכות יחיד==
*2009 "צללים", בית האמנים ע"ש יוסף זריצקי, תל אביב
*2010 "נגזרות נגזרות נעות", גזרות נאות, משכן אמנים, הרצליה
*2011 "מלע - מלאך אוסף עזובים", בית האמנים ע"ש יוסף זריצקי, תל אביב
*2012 "אמץ אמן", בית האמנים ע"ש יוסף זריצקי, תל אביב
*2015 "מצאנו נפט", מוזיאון ינקו דאדא, עין הוד
*2016 "נוזל שחור", המוזיאון הגאולוגי, רמת השרון
*2016 "Memory Cut", הביתן הישראלי, יריד הספרים הבינלאומי, בודפשט, הונגריה
*2019 "מלוריא ללוריא", מוזיאון ינקו דאדא, עין הוד

==השכלה==
*2001 מולטימדיה, מכללת New Horizons (אשרות)
*2007-2003 תואר ראשון, המחלקה לעיצוב קרמי וזכוכית, בצלאל, אקדמיה לאמנות ועיצוב, ירושלים
*2010-2007 תואר שני, בצלאל אקדמיה לאמנות ועיצוב, תל אביב-יפו

==פרסים==
*2005 פרס ראש עיריית רמת השרון לעידוד היצירה
*2007 פרס פיסול בסביבה אורבנית בעיר אשדוד, בצלאל, אקדמיה לאומנות ועיצוב, ירושלים
*2007 פרס ע"ש איזיקסון עבור פרויקט גמר, בצלאל, אקדמיה לאומנות ועיצוב, ירושלים
*2008 מלגת קרן מרים וארון גוטווירט, תוכנית לתואר שני באמנויות, בצלאל, אקדמיה לאמנות ועיצוב, תל אביב
*2008 מלגה ע"ש מיכאל לוקמן לעיצוב יודאיקה, תוכנית לתואר שני באמנויות, בצלאל, אקדמיה לאמנות ועיצוב, תל אביב
*2009 פרס, קרן אליכס דה רוטשילד, ירושלים
*2009 מענק אמן בקהילה, משרד המדע התרבות והספורט
*2010 מלגת שהייה, תוכנית האמנות הבינלאומית (LIA), לייפציג, גרמניה

==קישורים חיצוניים==
* [http://www.beglikter.com/ אתר האמן]
* 
* 
* , 9 באוקטובר 2012 
* 
* [http://www.jancodada.co.il/?page_id=1508 מצאנו נפט!], באתר מוזיאון ינקו דאדא, 2015
* זוהר אליה, [https://web.archive.org/web/20160923025810/http://www.local.co.il/herzliya/130086/article/ "כולם מקבלים שכר – חוץ מהאומן"], באתר "Local, העיר שלי", 12 בנובמבר 2015

קטגוריה:פסלים ישראלים
קטגוריה:בוגרי תיכון אלון (רמת השרון)
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1977
סנונית (סירה)

"סנונית" במפרץ [[עתלית]]

סנונית היא סירה מהירה מתוצרת חברת ברטרם מארצות הברית, ששימשה את שייטת 13 של חיל הים הישראלי החל מסוף שנות ה-60 של המאה ה-20.

בעקבות מינויו של רס"ן זאב אלמוג למפקד שייטת 13 במאי 1968, נרכשו לשייטת 10 סירות מהירות מתוצרת ברטרם באורך 28 רגל, וניתן להן השם "סנונית". הורכב עליהן מכ"ם, ולצורך לחימה במחבלים חומשו במקלעים.

בשנת 1973 פותחה בשייטת 13 סירת נפץ שכונתה "פצחן", על בסיס גוף "סנונית", ונשאה 270 ק"ג חנ"ם. מפעיל הסירה השיט אותה לעבר מטרתה, וקפץ ממנה זמן קצר לפני פגיעתה במטרה.

הסנוניות והפצחנים שימשו את לוחמי שייטת 13 במבצעים אחדים במלחמת ההתשה ובמלחמת יום הכיפורים ובלחימה בלבנון:
* במבצעי דבש ועוקץ שנערכו בלבנון בתחילת שנות ה-70 שימשו "סנוניות" בסיורים אלימים שנועדו לפגוע במחבלים.
* במבצע ליידי - פשיטה שביצעה שייטת 13 על נמל פורט סעיד בלילה שבין 16 ל-17 באוקטובר 1973 - שימשו שתי "סנוניות" לחילוץ הלוחמים שחדרו לנמל.
* במוצאי שבת 13 באוקטובר נעשה ניסיון לתקיפת המעגן באי שדואן, מתוך מחשבה שנמצאות בו סירות גומי. שתי "סנוניות" חמושות בפיקוד רס"ן אלי מרק לא מצאו סירות ותקפו באש את החוף. המצרים השיבו אש והסירות חזרו ללא תוצאות.
* במבצע מגבית 15, שנערך בנמל ע'רדקה בלילה שבין 19 ל-20 באוקטובר השתמשו לוחמי שייטת 13 בשתי "סנוניות" ובשני "פצחנים", בפיקוד רס"ן גדי שפי. בשלב זה הפצחנים טרם עברו ניסויי אמינות, ולא הוכרזו כמבצעיים. הפצחן הראשון סטה ממסלולו וביצע מעגלים בשטח המעגן עד שהתפוצץ ממנגנון ההשמדה העצמית. הפצחן השני פגע במזח של מעגן ע'רדקה בין שני קומארים אך לא התפוצץ. שני המפעילים נאספו תחת אש כבדה ב"סנוניות" האיסוף, ונסוגו לשארם א-שייח'.
* במבצע מגבית 16, שנערך בלילה שבין 21 ל-22 באוקטובר, יצאו לוחמי שייטת 13, חמושים ברקטות "לאו", בשלוש סנוניות, תקפו סטי"ל מצרי שעגן במעגן ע'רדקה, והעלו אותו באש.
* ביוני 1984 השתתפה סירת "סנונית" בתקיפת אי הארנבות בלבנון.
<gallery>
File:4NewSnuniot.jpg|ארבע סירות סנונית חדישות בצבעים בהם הגיעו מארצות הברית 1971.
קובץ:HN-Snunuit-boat-1.jpg|"סנונית" במוזיאון חיל הים
</gallery>

==קישורים חיצוניים==

==הערות שוליים==

קטגוריה:אוניות מלחמה ישראליות
קטגוריה:שייטת 13
קטגוריה:ציפורי שיר בתרבות
יחסי איחוד האמירויות הערביות – עיראק

יחסי איחוד האמירויות הערביות–עיראק הם היחסים בין איחוד האמירויות הערביות ובין הרפובליקה העיראקית. בין המדינות מתקיימים יחסים טובים. עיראק מחזיקה שגרירות באבו דאבי וקונסוליה בדובאי ולאיחוד האמירויות הערביות יש שגרירות בבגדאד.

בשנת 1991 הצטרפה איחוד האמירויות הערביות למספר מדינות שהתנגדו לפלישת עיראק לכווית ותמך בכוח שלחם בכוחות העיראקיים. בחודש יוני 2008 הודיעה ממשלת עיראק כי איחוד האמירויות הערביות תשלח שגריר לבגדאד תוך מספר ימים. שגריר זה הפך לשגריר הערבי הראשון בעיראק מאז חטיפתו ורציחתו של איהאב אל-שריף ביוני 2005. הכרזה זו נעשתה במהלך ביקור פתע של שר החוץ האמירתי, עבדאללה בן זאיד אאל נהיאן בבגדאד. זו הייתה הפעם הראשונה שבעל תפקיד בכיר מהמפרץ הפרסי מבקר בעיראק מאז מרץ 2003.

ב-31 ביולי 2007 לאחר ניצחונה של עיראק בגביע אסיה העניק מוחמד בן ראשיד אאל מכתום מענק של 5.5 מיליון דולר לנבחרת עיראק בכדורגל על הזכייה הראשונה שלה בכל הזמנים.

== הערות שוליים ==
לוקאס הרננדס

לוקאס פרנסואה ברנאר הרננדס (בצרפתית: Lucas François Bernard Hernández; נולד ב-14 בפברואר 1996 במרסיי שבצרפת) הוא כדורגלן צרפתי, המשחק בעמדת הבלם והמגן השמאלי בקבוצת פריז סן-ז'רמן מליגת העל הצרפתית ובנבחרת צרפת.

== קריירה ==
===קריירת מועדונים===
הרננדס נולד במרסיי שבצרפת, כאשר אביו שיחק באולימפיק מרסיי. בגיל צעיר עבר הרננדס עם משפחתו לספרד.

בשנת 2007 החל הרננדס לשחק במחלקת הנוער של אתלטיקו מדריד. ב-3 בדצמבר 2014 ערך את הופעת הבכורה שלו בקבוצה הבוגרת של המועדון, כששיחק 90 דקות בניצחון 0–3 על ל'הוספיטלט במסגרת גביע המלך הספרדי. ב-21 בדצמבר ערך את הופעת הבכורה שלו בליגת העל הספרדית, כשנכנס כמחליף בדקה ה-88 בניצחון 1–4 על אתלטיק בילבאו במסגרת המחזור ה-16. זו הייתה הופעת הליגה היחידה שלו בעונת .

בעונת ערך עשר הופעות ליגה. הוא לקח חלק גם בליגת האלופות 2015/16, עם הופעה אחת בשלב שמינית הגמר מול פ.ס.וו. איינדהובן, שתי הופעות בשלב רבע הגמר מול ברצלונה וכניסה כמחליף בדקה ה-109 במקומו של פיליפה לואיס בהפסד לריאל מדריד בגמר בדו-קרב בעיטות עונשין.

במרץ 2019 חתם בבאיירן מינכן לחמש עונות בעבור 80 מיליון דולר. ההעברה הזאת היא ההעברה הגדולה ביותר בתולדות הבונדסליגה ובתולדות באיירן מינכן.

ב-9 ביולי 2023 חתם בפריז סן-ז'רמן מליגת העל הצרפתית לארבע עונות.

===קריירת נבחרת===
במרץ 2018 זומן הרננדס לנבחרת צרפת על ידי המאמן דידייה דשאן, לקראת צמד משחקי הידידות מול קולומביה ורוסיה.

הרננדס נכלל בסגל הנבחרת למונדיאל 2018, וערך את הופעת הבכורה שלו בטורניר ב-16 ביוני, כששיחק 90 דקות בניצחון 1–2 נגד נבחרת אוסטרליה. הרננדס השתתף בכל משחקי הנבחרת בטורניר, כאשר בשישה מתוכם שיחק את כל הדקות, כולל בגמר מונדיאל 2018, בה ניצחה צרפת את נבחרת קרואטיה בתוצאה 2–4.

נכלל בסגל נבחרת צרפת בטורניר מונדיאל 2022.

== חיים אישיים==
אביו הוא כדורגלן העבר ז'אן-פרנסואה הרננדס, ששיחק בין היתר באתלטיקו מדריד, ואחיו הוא הכדורגלן תיאו הרננדס.

ב 13 באוקטובר 2021, בית המשפט במדריד הורה על עונש מאסר של שנה אחת להרננדס, וזאת עקב הפרת צו הרחקה שקיבל ב-2017, בגין אירוע אלימות נגד בת זוגו. ב-27 באותו חודש, ערעורו של השחקן התקבל, והמאסר הומר לעל תנאי.

== תארים ==
; אתלטיקו מדריד
* הליגה האירופית: 2017/2018
* הסופר קאפ האירופי: 2018

; באיירן מינכן
* בונדסליגה (4): 2019/2020, 2020/2021,2021/2022, 2022/2023
* הגביע הגרמני: 2019/2020
* ליגת האלופות: 2019/2020
* הסופר קאפ האירופי: 2020
* הסופר קאפ הגרמני (3): 2020, 2021, 2022
* גביע העולם למועדונים: 2020
פריז סן-ז'רמן
* אליפות צרפת (1): 2023/2024
* הסופר קאפ הצרפתי: 2023
; נבחרת צרפת
* מונדיאל 2018
* ליגת האומות: 2020/2021

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני אתלטיקו מדריד
קטגוריה:כדורגלני באיירן מינכן
קטגוריה:כדורגלני נבחרת צרפת
קטגוריה:מרסיי: כדורגלנים
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:צרפתים ממוצא ספרדי
קטגוריה:צרפתים שנולדו ב-1996
סיראנואיד

סיראנואידים, מונח אותו טבע הפסיכולוג סטנלי מילגרם, הם אנשים שאינם דוברים מחשבות שמקורן במערכת העצבים המרכזית שלהם, אלא מילים שמקורן במוחו של אדם אחר, אשר מעביר מילים אלו אל הסיראנואיד באמצעות שידורי רדיו.

המושג סיראנואיד נהגה לראשונה בשנות ה-70 המאוחרות על ידי הפסיכולוג האמריקאי סטנלי מילגרם, שפיתח את הרעיון כאמצעי שנועד להמחיש את רעיון החיבור בין גוף לנפש שתיאר אדמון רוסטאן במחזהו סיראנו דה ברז'ראק. בסיפור, סיראנו מספק לכריסטיאן מילות אהבה, וכך הם מחזרים במשותף אחר רוקסן (משום שכל אחד בנפרד לא היה מסוגל, בעקבות המגבלות הפיזיות והלשוניות שלהם, לעשות זאת בכוחות עצמו).

מילגרם הבחין בין המרכיבים השונים של האינטראקציה הסיראנית: ה"דובר" מקבל מילים שמספק "מקור" על ידי ממסר אודיו סמוי (למשל, שידור רדיו דיסקרטי) ומייד משחזר מילים אלה באמצעות טכניקת דיבור הנקראת "הצללת דיבור". ה"מגיב", בינתיים, מנהל דו-שיח פנים אל פנים עם ה"דובר". במידה והתרגיל מצליח, אופי האינטראקציה מוליד תופעה שמילגרם מכנה "האשליה הסיראנית", לפיה ה"מגיב" לא מצליח לזהות כי ה"דובר" רק חוזר על דברי "מקור" מרוחק.

במחקרים המקוריים שלו, מילגרם בחן מגוון של אינטראקציות סיראניות, כולל תרחיש בו קבוצות של מורים ריאיינו ילדים בני 11 ו-12 שהם האמינו שמדברים בעד עצמם, כאשר במציאות מילגרם, כ"מקור", אומר לילדים מה לומר. אף אחד מהמורים לא חשד שהמרואיינים שלהם למעשה נשלטים על ידי אדם אחר על אף התשובות המתוחכמות שסיפקו לכאורה. תרחיש נוסף כולל מקורות מרובים ששולטים ב"דובר" יחיד.

בעקבות מחקרים אלה, מילגרם הגיע למסקנה ששיטת הסיראנואיד צופנת בחובה עתיד ככלי מחקר בפסיכולוגיה החברתית, שכן היא מאפשרת לאדם להפריד את הדמות (האופי הפיזי) מהתוכן (מילים) שהיא מייצרת במפגשים חברתיים בין-אנושיים. לכן, בין היתר, שיטת הסיראנואיד משמשת כאמצעי לחקור תופעות כגון סטראוטיפים מבוססי גזע, מין וגיל, ומאפשרת לבדוק באופן דינמי כיצד "מקור" יחיד נתפס באופן שונה כשבאים איתו במגע דרך מגוון של "דוברים" בעלי מאפיינים פיזיים שונים.

למרות שבתחילה סבל מהתעלמות, חוקרים החלו לאחרונה לחקור מחדש את המושג סיראנואיד במסגרות מדעיות. בשנת 2014, פסיכולוגים חברתיים בבית הספר לכלכלה של לונדון, פרסמו את השחזור הראשון של ניסוייו המקוריים של מילגרם (מילגרם עצמו מעולם לא פרסם את עבודתו בפיתוח הטכניקה באופן רשמי). אמן בריטי בשם רוב מיטשל, בהשראת ניסויו של מילגרם, חקר את ה"אשליה הסיראנית" ככלי למידה חווייתי בתוך כיתה (שימוש בילדים כ"דוברים" מול מורים "מגיבים" שאינם מודעים לתרגיל). שימוש ב"סיראנואידים" נעשה גם בסיטואציות בהן לנבדקים נאמרו משפטים של אנשים שהם מכירים דרך אנשים זרים.

== ראו גם ==
* הניסוי של מילגרם

==הערות שוליים==

קטגוריה:פסיכולוגיה חברתית
סיראנואיד
אולריקה ג'ונסון

אולריקה ג'ונסון (בשוודית: Ulrika Jonsson; נולדה ב-16 באוגוסט 1967) היא מנחת טלוויזיה ועיתונאית שוודית, המתגוררת בבריטניה.

==ביוגרפיה==
ג'ונסון נולדה בשוודיה ולאחר מכן עברה לממלכה המאוחדת, היא עבדה תחילה כמזכירה ולאחר מכן שימשה כמגישת מזג האוויר בשני ערוצי טלוויזיה בבריטניה ושוודיה.

ב-1991 היא החלה להנחות תוכנית של חידות טריוויה ולאחר מכן הנחתה את תוכנית הגרלת הלוטו הלאומית, בין עבודותיה כעיתונאית היא ראיינה את ראש ממשלת בריטניה ג'ון מייג'ור וגורדון בראון.

ב-1991 שיחקה בסרט "The Annunciation of Marie".

היא הנחתה את אירוויזיון 1998, מיס עולם 1999 ומיס שוודיה 2002.

ב-2002 יצאה האוטוביוגרפיה שלה "Honest".

ב-2007 השתתפה בתוכנית "רוקדים על הקרח".

בשנת 2009 השתתפה בעונת הVIP השישית של תוכנית המציאות הבריטית "האח הגדול", בה ניצחה ולקחה מקום ראשון, כאשר קיבלה 57% מהקולות במהלך הגמר שהתרחש ב-23 בינואר.

בשנת 2019 השתתפה בתוכנית המציאות הבריטית "דייט ראשון", שם החלה לצאת עם בן זוגה ששודך לה, פול.

=== חיים אישיים ===
ג'ונסון נישאה לראשונה ב-1990 לצלם ג'ון טארנבל, להם בן אחד, שנולד ב-1995. הזוג התגרש לאחר שנה, ב-1995.

ג'ונסון הייתה נשואה שלוש פעמים, והיא אם לארבעה ילדים מארבע בעלים שונים.

היא מתגוררת בדרום מורטון, אוקספורדשייר.

==קישורים חיצוניים==

קטגוריה:מזכירות
קטגוריה:מנחות טלוויזיה שוודיות
קטגוריה:דוגמניות שוודיות
קטגוריה:עיתונאיות שוודיות
קטגוריה:מהגרים משוודיה לממלכה המאוחדת
קטגוריה:מנחי האירוויזיון בממלכה המאוחדת
קטגוריה:מנחי תחרויות יופי
קטגוריה:מתחרי האח הגדול (בריטניה)
קטגוריה:זוכים בתוכניות מציאות
קטגוריה:שוודיות שנולדו ב-1967
קטגוריה:שוודים שנולדו ב-1967
פטרוס יוהנס ורדנבורג

פטרוס יוהנס ורדנבורג (בהולנדית: Petrus Johannes Waardenburg; 3 ביוני 1886 – 23 בספטמבר 1979) היה רופא וגנטיקאי הולנדי, שהתמחה ברפואת עיניים והיה לחלוץ בשילוב תחום הגנטיקה ברפואת העיניים. תסמונת ורדנבורג קרויה על שמו.

== ביוגרפיה ==
ורדנבורג נולד בעיירה  שבמחוז דרנתה, הולנד ב-3 ביוני 1886.

הוא החל בלימודי הרפואה בשנת 1904 באוניברסיטת אוטרכט, אותם סיים ב-1911. לאחר לימודי הרפואה, התמחה ורדנבורג באופתלמולוגיה. את תואר הדוקטור שלו קיבל על עבודת המחקר שלו בנושא "בסיס תורשתי של מאפיינים פיזיולוגיים ופתולוגיים של העין" בשנת 1913.

בשנת 1931, מונה למזכיר האגודה האופתלמולוגית של הולנד. בתפקיד זה כיהן עד לשנת 1935. החל משנת 1934 ועד 1940, היה למרצה ברפואה גנטית באוניברסיטת אוטרכט. בשנת 1952, כשהוא בן 66, מונה ורדנבורג לפרופסור לגנטיקה במכון לרפואה מונעת בליידן.

בין השנים 1961 ו-1974 פורסמו שני הכרכים של ספרו "גנטיקה ואופתלמולוגיה" בשיתוף פעולה עם הפרופסורים אדולף פרנצ'סקטי ודייוויד קליין .

ורדנבורג נפטר ב-23 בספטמבר 1979, בגיל 93. במהלך חייו פרסם כ-267 מאמרים, ביניהם מאמרים עם התייחסות מקורית ללבקנות ותנאים תורשתיים אחרים.

== הערות שוליים ==

קטגוריה:רופאים הולנדים
קטגוריה:רופאי עיניים
קטגוריה:גנטיקאים
קטגוריה:סגל אוניברסיטת ליידן
קטגוריה:הולנדים שנולדו ב-1886
קטגוריה:הולנדים שנפטרו ב-1979
גרישה פרומל

גרישה פרומל (בגרמנית: Grischa Prömel, נולד ב-9 בינואר 1995 בשטוטגרט שבגרמניה) הוא כדורגלן גרמני המשחק בהופנהיים הגרמנית בעמדת הקשר.

==קריירת מועדונים==
פרומל שיחק כנער במועדון שטוטגרטר קיקרס מעיר הולדתו שטוטגרט, ובשנת 2013 החל לשחק בנוער של הופנהיים, הידועה במחלקת הנוער האיכותית שלה. בשנת 2014 החל פרומל לשחק בקבוצת המילואים של הופנהיים, שם שיחק עונה אחת, והבקיע חמישה שערים ב-24 הופעות. בתום עונה זו, נרכש פרומל על ידי קרלסרוהה מהבונדסליגה השנייה. בעונתו הראשונה בקרלסרוהה פרומל היה אחד הקשרים המוכשרים ביותר בבונדסליגה השנייה, וזכה להתעניינות מקבוצות בכירות, ואף זומן לסגל הגרמני לאולימפיאדת ריו דה ז'ניירו. בעונת 2016/17 פרומל ירד ליגה עם קרלסרוהה מהמקום האחרון.

לאחר ירידת הליגה עם קרלסרוהה, חתם פרומל על חוזה לשלוש שנים באוניון ברלין מבונדסליגה השנייה ביוני 2017. בעונת הבכורה שלו באוניון ברלין, 2017/18, ערך פרומל 22 הופעות והבקיע שער אחד. בעונת 2018/19 לפרומל היה חלק משמעותי בהעפלה של אוניון ברלין לבונדסליגה לראשונה בתולדות המועדון. פרומל הבקיע שבעה שערי ליגה בעונה זו, ונטל חלק בצמד משחקי המבחן מול שטוטגרט, שבסיומם, אוניון ברלין העפילה לבונדסליגה לאחר שסיימה שלישית בבונדסליגה השנייה.

==קריירה בינלאומית==
פרומל שיחק בנבחרות הצעירות של גרמניה, ובשנת 2016 זומן על ידי המאמן הורסט רובש לסגל נבחרת גרמניה האולימפית לאולימפיאדת ריו דה ז'ניירו. פרומל ערך ארבע הופעות בטורניר האולימפי, בכולן נכנס כמחליף. פרומל זכה עם גרמניה במדליית כסף אולימפית, לאחר הפסד לנבחרת ברזיל האולימפית בבעיטות הכרעה במשחק הגמר, בו נכנס פרומל כמחליף בדקה ה-67.

==תארים==
עם נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

== קישורים חיצוניים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני הופנהיים
קטגוריה:כדורגלני קרלסרוהה
קטגוריה:כדורגלני אוניון ברלין
קטגוריה:גרמנים שנולדו ב-1995
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
הפועל טירת כרמל

סמל המועדון הישן
הפועל טירת כרמל היא קבוצת כדורגל ישראלית מהעיר טירת כרמל, המשחקת בליגה ב'.

==היסטוריה==
המועדון נוסד בשנת 1949 ובילה את מרבית שנותיו בליגות הנמוכות. בשנת 1969 העפילה הקבוצה לליגה א', הליגה השנייה דאז, ושיחקה שש שנים רצופות בליגת המשנה. הישג השיא של הקבוצה היה המקום הרביעי, בו סיימה בעונת 1971/1972 ובעונת 1972/1973.

בסיום עונת 1975/1976 דורגה הפועל טירת כרמל במקום התשיעי. באותה עונה העפילה הראשונה בכל מחוז לליגה הלאומית (שהייתה הליגה הבכירה), והקבוצות שסיימו במקומות 2-5 בכל מחוז עלו לליגה הארצית שהוקמה כליגת המשנה החדשה. הפועל טירת כרמל נשארה בליגה א', שהפכה בסיום אותה עונה להיות הליגה השלישית, אך כעבור עונה אחת העפילה לליגה הארצית ובה שרדה שלוש עונות, עד שירדה חזרה לליגה א' בסיום עונת 1979/1980.

בשנת 1989 חזרה הפועל טירת כרמל לליגה הארצית לאחר היעדרות של תשע עונות, תחת הדרכתו של המאמן אלי גוטמן. בליגה הארצית שרדה הקבוצה למשך שתי עונות בלבד, עד אשר ירדה חזרה לליגה א' בתום עונת 1990/1991.

בשנת 1995 נשרה הפועל טירת כרמל לליגה ב', ובחלוף עונה נוספת ירדה לליגה ג'. בעונתה הראשונה בליגה ג' ניסתה הקבוצה להעפיל בחזרה לליגה ב' אך סיימה במקום השני, שתי נקודות פחות מהפועל דלית אל-כרמל, ובעקבות הכישלון פורקה הקבוצה.

בשנת 2013 הוקמה הקבוצה מחדש על ידי שמעון פרץ ועידן אליאס, ונרשמה לליגה ג'. בתום עונת 2015/2016 העפילה הקבוצה לליגה ב'.

==קישורים חיצוניים==

* 

קטגוריה:קבוצות כדורגל ישראליות
קטגוריה:התאחדות הפועל: מועדוני כדורגל
קטגוריה:קבוצות כדורגל שהוקמו ב-1949
קטגוריה:קבוצות כדורגל שהוקמו ב-2013
קטגוריה:טירת כרמל
מכוניות 3

מכוניות 3 (באנגלית: Cars 3) הוא סרט אנימציה שיצא לאקרנים ב-16 ביוני 2017, הסרט מהווה המשך לסרטים "מכוניות" משנת 2006 ו"מכוניות 2" משנת 2011. במאי הסרט הוא בריאן פי.

== עלילת הסרט ==
ספידי מקווין הוא אחד ממכוניות המרוץ הגדולות בתחום לזמנו, מסלול המרוצים הוא כבר ביתו והקריירה שלו כבר נחשבת לאגדה. כאשר הוא כבר הופך למבוגר וותיק בתחום, נכנס לתמונה מכונית מרוץ טירון בשם - ג׳קסון סטורם - מכונית הייטק מתקדמת, חדשנית ומהירה יותר. סטורם מערער את ביטחונו של מקווין האגדי, מכוניות ותיקות בתחום מגיעות לסוף דרכן ומעוזבות מתחרויות, בזמן שמכוניות ההייטק נכנסות לתמונה, שוברות שיאים ומשנות את פני המשחק. במירוץ האחרון לעונה מנסה מקווין להוכיח לעצמו שזה לא הסוף שלו בעולם המרוצים, אך הוא מאבד שליטה ומתרסק על המסלול. זה נראה כאילו מקווין מגיע לקץ הקריירה שלו. הוא מכין את עצמו לעונה הבאה של המרוצים כדי להוכיח לעצמו כי הוא עדיין מסוגל להתעסק במקצוע שכל כך משמעותי עבורו. מכונית צעירה ונלהבת בשם קרוז רמירז מכינה את מקווין למרוץ הגורלי ביותר בקריירה שלו. מקווין נאבק בזקנה, בלחץ של החברה כלפיו, בקיומו של הדור הבא, ומנסה להבין מה אדם אמור לעשות כאשר הוא הולך ומזדקן, והדבר שהקדשת לו את כל חייך בורח לך בין הידיים ואינך יכול להימנע מכך.

== דמויות ומדבבים ==
{| class="wikitable" border="1"
! מדבב/ת (אנגלית)
! מדבב/ת (עברית)
! דמות
|-
| אוון וילסון
| יובל סגל
| לייטנינג מקווין (ספידי מקווין בגרסה העברית)
|-
|פול ניומן
|צביקה שוורצברג
|דוק הדסון
|-
| בוני האנט
| הילה זיתון
| סאלי קרה
|-
| לארי איש הכבלים
| אריה מוסקונה
| מייטר (מטור בגרסה העברית)
|-
| צ'יץ' מרין
| אסף פריינטא
| ראמון
|-
| קריסטלה אלונזו
|שירה נאור
| קרוז רמירז
|-
| ארמי האמר
|ערן מור
| ג'קסון סטורם, הנבל הראשי של הסרט.
|-
| מייקל ווליס
| אריה צ'רנר
| שריף
|-
| פול דולי
| דב רייזר
| סארג'
|-
| כריס קופר
| אלון שר
| סמוקי
|-
| נייתן פיליון
| גלעד קלטר
| סטרלינג
|-
| ריצ'רד פאטי
|
| סטריפ וויטרס "המלך"
|-
| ג'ף גורדון
|
| ד'ף גורוויט
|-
| דארל וורטריפ
|מולי שולמן
| דארל קארטריפ (דריל קלאץ' בגרסה העברית)
|-
| קייל פאטי
|
| האנק וויטרס
|-
| קרי וושינגטון
|הילה סורג'ון פישר
| נטלי סרטיין
|-
| אנג'ל אוקוואנדו
|
| בובי סוויפט
|-
| האמפי ווילר
|אוהד שחר
| טקס דיינוקו
|-
| ריי אוורנהאם
|אלי לולאי
| ריי רברהם (עוזר של ג'קסון סטורם)
|-
|ריי מגליוזי
|עידו מוסרי
|דאסטי
|-
|טום מגליוזי
| rowspan="3" |אמנון וולף
|ראסטי
|-
|אייזאה וויטלוק ג’וניור
|ריבר סקוט
|-
|לויד שר
|פילמור
|-
|ליה דלריה
|שרית וינו אלעד
|מיס פריטר
|-
|טוני שלהוב
|שמחה ברבירו
|לואיג'י
|-
|גואידו קוארוני
|ג'ובאני באלדיני
|גואידו
|}

== קישורים חיצוניים ==

* 

ביקורות
* 
* 
* 

קטגוריה:סרטי המשך אמריקאיים
קטגוריה:סרטי אנימציה ממוחשבת
קטגוריה:סרטי 2017
קטגוריה:סרטי פנטזיה
קטגוריה:דיסני: סרטי הנפשה
קטגוריה:פיקסאר: סרטים
קטגוריה:סרטי קומדיה
קטגוריה:סרטי הנפשה
קטגוריה:סרטי קומדיה מונפשים
קטגוריה:מכוניות (זיכיון)
בית ספר מירון תל אביב

בית ספר מירון הוא בית ספר יסודי ממלכתי דתי הנמצא בצפון תל אביב, על גדות הירקון.

== היסטוריה ==
בית הספר נוסד בשנת 1957 כצריף ועבר למבנה קבע בשנת 1960. בית הספר מחנך לאחריות ומעורבות הדדית, יצירת קשר ושותפות עם הקהילה, והוא נבחר להוביל יוזמה חינוכית בתחום הסייבר. תוכנית הסייבר בבית הספר משלבת את הטמעת ערכי "דרך ארץ" ו"אהבת הארץ" בזיקה למעגלי השייכות בתחומי הדעת השונים. התוכנית תורמת להוראת מקצועות היהדות בדרכים מגוונות של למידה בסביבה מתוקשבת. 

קמפוס בית הספר מכיל את האגף הצפוני שהוקם בשנת 1960 שבו נמצאים חלק מחדרי הכיתות, המזכירות וחדרי ההנהלה, ואת האגף הדרומי החדש שנחנך בספטמבר 2016. אגף זה כולל שתי קומות של כיתות לימוד ומעבדות המאורגנות סביב חצר פנימית מקורה וכן אולם ספורט הנמצא בקומה השלישית ומיועד לשימושם של תלמידי בית הספר ולשימוש הקהילה בשעות אחה"צ והערב. המבנה תוכנן על ידי האדריכלים מוטי בודק ודנה אוברזון. 

==גלריה==
<gallery widths="150px" heights="100px">
File:Meron School Bodek Architects2.jpg|האגף הצפוני הישן
File:Meron School Bodek Architects22.jpg|מבט מערבה
File:Meron School Bodek Architects14.jpg|מבט מגג המבנה לדרום מזרח</gallery>

== קישורים חיצוניים ==

* [https://www.tlv-edu.gov.il/sites/Meron/Pages/dvar%20hmenahelet.aspx בית הספר מירון] - אתר האינטרנט של בית הספר
* [http://www.massadoz.co.il/portfolio-items/%D7%91%D7%99%D7%AA-%D7%A1%D7%A4%D7%A8-%D7%9E%D7%99%D7%A8%D7%95%D7%9F/ בית הספר מירון] גלריה

קטגוריה:מבנים ואתרים שתכנן מוטי בודק
קטגוריה:ציונות דתית: חינוך
מירון תל אביב
קטגוריה:הצפון החדש: חינוך
קטגוריה:בתי ספר יסודיים בישראל